Document ID: 32002R1399

Κανονισμός (ΕΚ) αριθ. 1399/2002 της Επιτροπής
της 31ης Ιουλίου 2002
που καθορίζει οριστικά, για την Ελλάδα, το ποσό της ενίσχυσης για το μη εκκοκκισμένο βαμβάκι, από την 1η Σεπτεμβρίου 2001 έως τις 31 Μαρτίου 2002, για την περίοδο εμπορίας 2001/02
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1050/2001 του Συμβουλίου(1),
τον κανονισμό (ΕΚ) αριθ. 1051/2001 του Συμβουλίου, της 22ας Μαΐου 2001, σχετικά με την ενίσχυση στην παραγωγή βαμβακιού(2), και ιδίως το άρθρο 2 παράγραφος 1,
Εκτιμώντας τα ακόλουθα:
(1) Σύμφωνα με το άρθρο 4 του κανονισμού (ΕΚ) αριθ. 1051/2001, η τιμή της διεθνούς αγοράς του μη εκκοκκισμένου βαμβακιού καθορίζεται περιοδικά κατά τη διάρκεια της περιόδου εμπορίας.
(2) Ο κανονισμός (ΕΚ) αριθ. 1398/2002 της Επιτροπής(3) έχει καθορίσει, για την περίοδο εμπορίας 2001/02, την πραγματική ελληνική παραγωγή του μη εκκοκκισμένου βαμβακιού, καθώς και το ποσό κατά το οποίο μειώνεται η τιμή στόχου.
(3) Το άρθρο 4 παράγραφος 1 του κανονισμού (ΕΚ) αριθ. 1591/2001 της Επιτροπής, της 2ας Αυγούστου 2001, για τις λεπτομέρειες εφαρμογής του καθεστώτος ενίσχυσης για το βαμβάκι(4), προβλέπει τον καθορισμό το αργότερο στις 30 Ιουνίου του ποσού της ενίσχυσης για το μη εκκοκκισμένο βαμβάκι που εφαρμόζεται για κάθε περίοδο εμπορίας για την οποία καθορίστηκε μια τιμή της διεθνούς αγοράς.
(4) Συνεπώς, πρέπει να καθοριστούν οριστικά τα ποσά των ενισχύσεων που ισχύουν για την περίοδο εμπορίας 2001/02 όπως αναφέρονται κατωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά της ενίσχυσης για το μη εκκοκκισμένο βαμβάκι που αντιστοιχούν στις διεθνείς τιμές που καθορίστηκαν στους κανονισμούς της Επιτροπής (ΕΚ) αριθ. 1738/2001(5), (ΕΚ) αριθ. 1784/2001(6), (ΕΚ) αριθ. 1855/2001(7), (ΕΚ) αριθ. 1912/2001(8), (ΕΚ) αριθ. 1985/2001(9), (ΕΚ) αριθ. 2061/2001(10), (ΕΚ) αριθ. 2143/2001(11), (ΕΚ) αριθ. 2191/2001(12), (ΕΚ) αριθ. 2207/2001(13), (ΕΚ) αριθ. 2255/2001(14), (ΕΚ) αριθ. 2321/2001(15), (ΕΚ) αριθ. 2344/2001(16), (ΕΚ) αριθ. 2409/2001(17), (ΕΚ) αριθ. 2518/2001(18), (ΕΚ) αριθ. 2549/2001(19), (ΕΚ) αριθ. 39/2002(20), (ΕΚ) αριθ. 106/2002(21), (ΕΚ) αριθ. 159/2002(22), (ΕΚ) αριθ. 186/2002(23), (ΕΚ) αριθ. 248/2002(24), (ΕΚ) αριθ. 253/2002(25), (ΕΚ) αριθ. 267/2002(26), (ΕΚ) αριθ. 282/2002(27), (ΕΚ) αριθ. 321/2002(28), (ΕΚ) αριθ. 374/2002(29), (ΕΚ) αριθ. 441/2002(30) και (ΕΚ) αριθ. 499/2002(31) εμφαίνονται στο παράρτημα του παρόντος κανονισμού, τα οποία έχουν καθοριστεί οριστικά από την ημερομηνία ενάρξεως ισχύος καθενός των σχετικών κανονισμών.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 2002.

Labels: 2
17
5
3
18